ddrg/super_eurlex huggingface dataset:
(16)

Nii määratud lepinguturg kui ka vahetustehingute süsteem tohib uusi tuletislepinguid kauplemisele võtta ainult juhul, kui need tuletislepingud vastavad kaubabörsi seadusele ja CFTC eeskirjadele, mis tagavad õiglase, korrakohase ja tõhusa kauplemise. Selle nõude täitmise tagamiseks peavad kõik määratud lepinguturud ja vahetustehingute süsteemid enne uute lepingute kauplemisele võtmist need CFTC juures registreerima kas taotledes CFTC heakskiitu või esitades omapoolse kinnituse, et leping vastab kaubabörsi seadusele ja CFTC eeskirjadele. Registreerimisel tuleb muu hulgas esitada selgitus tuletislepingu kohta ja selle analüüs ning selle vastavus kõigile kohaldatavatele nõuetele, sealhulgas kaubabörsi seadusest tulenevale nõudele, et määratud lepinguturg või vahetustehingute süsteem võib kauplemisele võtta ainult selliseid lepinguid, millega ei ole hõlpus manipuleerida. Selle õigusliku nõude täitmise kohta käivates CFTC suunistes on märgitud, et rahas arveldatud vahetuslepingute korral peaks määratud lepinguturg või vahetustehingute süsteem muu hulgas arvesse võtma rahas arveldamise hinna usaldusväärsust rahaturu väärtuse näitajana, samuti seda, kuivõrd rahas arveldamise hinna arvutamiseks kasutatav hinnajada on turul tunnustatud, avalikult kättesaadav ja õigeaegne. Neis suunistes on samuti kirjeldatud CFTC poolt vastuvõetavaks peetavaid lepingutingimusi. Määratud lepinguturg ja vahetustehingute süsteem peavad CFTC juures registreeritud tuletislepingu tingimused registreerimise ajal avalikkusele kättesaadavaks tegema. Kauplemisele võtmisele eelneva registreerimise nõue ja CFTC nõuded lepingu tingimustele aitavad tagada selle, et tuletislepingutega on võimalik õiglaselt, korrakohaselt ja tõhusalt kaubelda. CFTC suunised aitavad CFTC-l otsustada, kas määratud lepinguturg või vahetustehingute süsteem täidab aluspõhimõtete nõudeid.
(325)

Uurimise käigus selgitas Itaalia, et otsus investeerida Airport Handlingusse põhines 6. augusti 2014. aasta äriplaanil. Samas täheldab komisjon, et see äriplaan pärineb kuupäevast, mis on hilisem kui lõplik otsus äriühingu kapitali suurendamiseks 25 miljoni euroni, mis tehti 30. juunil 2014. Komisjon leiab, et esialgne otsus luua Airport Handling ja investeerida 25 miljonit eurot, oleks tulnud teha hiljemalt enne äriühingu asutamist 9. septembril 2013. Komisjonile kättesaadav äriplaan, mis on sellele kuupäevale lähim, on 14. novembri 2013. aasta äriplaan. Komisjon täheldab ka seda, et selles äriplaanis eeldatakse juba 25 miljoni euro suurust investeeringut. Seepärast leiab komisjon, et 2013. aasta äriplaan on asjakohane, et kontrollida turumajandusliku investori põhimõtet.
(2)

PRIMA eesmärk on viia ellu ühine programm, et suurendada teadus- ja innovatsioonisuutlikkust ning arendada teadmisi ja ühiseid uuenduslikke lahendusi Vahemere piirkonna põllumajandusliku toidutööstuse süsteemide jaoks, et muuta need kestlikuks, ning integreeritud veevarustuse ja -majanduse jaoks, et muuta need süsteemid ning veevarustus ja -majandus kliimale vastupidavamaks, tõhusamaks, kulutõhusamaks ning keskkonnaalaselt ja sotsiaalselt kestlikuks, ning toetada ennetavalt veenappuse, toiduga kindlustatuse, toitumis-, tervise-, heaolu- ja rändeprobleemide lahendamist.
(6)

Euroopa Parlamendi ja nõukogu määruses (EL) nr 609/2013 (3) on sätestatud nõuded imikute ja väikelaste toidule. 2′-fukosüüllaktoosi pulbri ja vedela kontsentraadi kasutamiseks tuleks anda luba, ilma et see piiraks kõnealuse määruse ja määrusega (EÜ) nr 258/97 paralleelselt kohaldatavate muude õigusaktide kohaldamist.
(8)

18. juulil 2016 esitas Portugal komisjonile põhjendatud taotluse soovitada, et nõukogu määraks trahvisummaks nulli. Taotluse toetamiseks esitas Portugal järgmised põhjendused. Portugal tuletab meelde, et ta on oma eelarvet oluliselt konsolideerinud ja rakendanud hiljutise majanduse kohandamise programmi kestel struktuurireforme. Samuti kinnitab ta kindlalt võetud kohustust korrigeerida ülemäärane eelarvepuudujääk aastal 2016, sealhulgas kohustust kehtestada meetmeid, kui seda on vaja, et korrigeerida kõrvalekaldumisi eelarve-eesmärkidest, ja rakendada 2017. aastal eelarvekohandust vastavalt riigipõhisele eelarvealasele soovitusele, mille nõukogu võttis vastu 12. juulil 2016. Portugal on seisukohal, et sanktsioonide kohaldamine kahjustaks eelarve-eesmärkide saavutamist, millega tahetakse sel aastal korrigeerida ülemäärast eelarvepuudujääki. Samuti juhib ta tähelepanu võetud majanduspoliitilistele kohustustele, eelkõige finantssüsteemi stabiliseerimise ja 2016. aasta riiklikus reformikavas esitatud meetmete alal. Lõpuks leiab Portugal ka, et igasugused sanktsioonid on praegustes Euroopas valitsevates ja rahvusvahelistes oludes kohatud, pidades eelkõige silmas suurt ebakindlust, mis on tingitud Ühendkuningriigi liidu liikmesuse üle peetud rahvahääletuse tulemustest.
(6)

Sellest tulenevalt on tõenäoline, et kreosoodi heakskiit aegub taotlejast sõltumatutel põhjustel enne, kui võetakse vastu otsus selle pikendamise kohta. Seega on asjakohane lükata kreosoodi heakskiidu aegumiskuupäeva edasi taotluse läbivaatamiseks piisava ajavahemiku võrra. Lähtuvalt ajavahemikust, mis on ette nähtud taotlust hindavale pädevale asutusele hindamiseks ning kemikaaliametile arvamuse ettevalmistamiseks ja esitamiseks selle kohta, kas vähemalt üks kõnealuse määruse artikli 5 lõike 2 esimeses lõigus sätestatud tingimus on täidetud ja kas kreosoodi heakskiitu võib seega pikendada, on asjakohane lükata kreosoodi heakskiidu aegumiskuupäeva edasi kuni 31. oktoobrini 2020.
ET Euroopa Liidu Teataja L 333/1

NÕUKOGU OTSUS (ÜVJP) 2017/2322,

29. mai 2017,

Kanada ja Euroopa Liidu vahelise salastatud teabe vahetamise ja kaitse julgeolekukorda käsitleva lepingu allkirjastamise ja sõlmimise kohta

EUROOPA LIIDU NÕUKOGU,

võttes arvesse Euroopa Liidu lepingut, eelkõige selle artiklit 37 koostoimes Euroopa Liidu toimimise lepingu artikli 218 lõikega 5 ja artikli 218 lõike 6 esimese lõiguga,

võttes arvesse liidu välisasjade ja julgeolekupoliitika kõrge esindaja ettepanekut,

ning arvestades järgmist:

(1) Nõukogu otsustas oma 27. ja 28. novembri 2003. aasta istungil anda eesistujariigile, keda abistab peasekretär / kõrge esindaja, volitused alustada läbirääkimisi Euroopa Liidu ja Kanada vahelise salastatud teabe kaitse lepingu sõlmimiseks.

(2) Pärast kõnealuste volituste andmist pidas eesistujariik Kanadaga läbirääkimisi salastatud teabe vahetamise ja kaitse julgeolekukorda käsitleva lepingu üle.

(3) Nimetatud leping tuleks heaks kiita,

ON VASTU VÕTNUD KÄESOLEVA OTSUSE:

Artikkel 1

Kanada ja Euroopa Liidu vaheline salastatud teabe vahetamise ja kaitse julgeolekukorda käsitlev leping („leping“) kiidetakse liidu nimel heaks.

Lepingu tekst on lisatud käesolevale otsusele.

Artikkel 2

Nõukogu eesistujal on õigus määrata isik(ud), kes on volitatud lepingule alla kirjutama, et see liidu suhtes siduvaks muuta.

Artikkel 3

Käesolev otsus jõustub selle vastuvõtmise päeval.
(5)

Komisjonil peaks olema õigus kiita liidu nimel heaks I või II lisas esitatud toodete loetelus tehtavad muudatused, tingimusel et ta teavitab eelnevalt liikmesriikide esindajaid muudatustest, millele ta kavatseb ühiskomitees heakskiidu anda, ja ta peaks esitama liikmesriikide esindajatele kogu asjakohase teabe, mille põhjal ta on teinud järelduse, et samaväärsusega võib nõustuda.
(10)

Hongkongis reguleerib väärtpaberiturge SFC. SFO III osa kohaselt vastutab SFC tunnustatud börside ja tunnustatud börsi kontrollijate tegevuse järelevalve, jälgimise ja reguleerimise eest. SFC jälgib tunnustatud börsi, et hinnata seadusest tulenevate kohustuste täitmist alguses algetapis ja hiljem pidevalt. Kui tunnustatud börs neid kohustusi ei täida, on SFC-l õigus võtta SFO III osas sätestatud asjakohaseid meetmeid. SFO paragrahvidega 28 ja 72 on ette nähtud, et SFC võib äriühingu börsina tunnustamise kehtetuks tunnistada. SFO kohaselt on SFC-l reguleerimis-, haldus- ja uurimisvolitused ning SFO paragrahvide 213 ja 214 kohaselt võib ta taotleda kohtukorralduste tegemist tsiviilkohtumenetluses ning kohaldada haldus- või kriminaalkaristusi, samuti saab ta kriminaalmenetlust algatada või taotleda selle algatamist. Lisaks võib SFC kooskõlas SFO paragrahvi 399 lõikega 1 avaldada eeskirju või suuniseid, mida ta peab vajalikuks oma regulatiivsete eesmärkide, ülesannete ja SFO mis tahes sätte täitmise tagamise huvides juhiste andmisel asjakohaseks. Tunnustatud börsid vastutavad oma börsiosaliste vastavuse tagamiseks vajalike kauplemisreeglite kehtestamise ja täitmise tagamise eest. Selleks et tagada SFO nõuete jätkuv täitmine, võib SFC tunnustatud börside ja tunnustatud börsi kontrollijate tegevust, nende elektroonilisi kauplemis- ja kliiringsüsteeme ning riskijuhtimist läbi vaadata ja auditeerida. SFO paragrahvi 23kohaselt võib SFC käskida tunnustatud börsil vastu võtta või muuta mis tahes reegleid, mille vastuvõtmine on selle sätte kohaselt lubatud. SFC võib tunnustatud börsilt nõuda tellimus- ja tehinguraamatute, registreeritud andmete ja tema äritegevusega või väärtpaberitega kauplemisega seotud mis tahes muu teabe esitamist. Samuti võib SFC tunnustatud börsilt nõuda konkreetsete meetmete võtmist, sh seda, et tunnustatud börs võtaks selliseid meetmeid oma äritegevuse juhtimise, tavade või igapäevase tegevuse suhtes või hoiduks äritegevuse juhtimise, tavade või igapäevase tegevuse suhtes SFO paragrahvi 92 lõike 1 kohases piiranguteates nimetatud meetmete võtmisest. Lisaks on SFC-l SFO paragrahvi 29 kohaselt õigus peatada väärtpaberitega kauplemine ja sulgeda tunnustatud börs, kui ta leiab, et nõuetekohane kauplemine aktsiaturul on ohus. SFOga on SFC-le antud õigus määrata distsiplinaarkaristusi (SFO IX osa) ja väärtpaberitega seotud õigusrikkumiste eest süüdistusi esitada (SFO paragrahv 388). SFC jälgimisülesanded ja distsiplinaarjärelevalve ei piirdu börsil noteeritud äriühingute ja turuosaliste litsentsiaatidega, sh investoritega. SFC-l on SFO kohaselt õigus turu kuritarvitamise korral algatada distsiplinaar-, tsiviil- ja kriminaalmenetlusi. SFO XIII osa kohaselt on SFC-l õigus pöörduda turu kuritarvitamist uurivasse kohtusse ja vajaduse korral määrata tsiviilkaristusi. Seevastu SFO XIV osa kohaselt võib SFC asja edasi suunata kriminaalkohtusse. Vajaduse korral võib SFC ka taotleda luba ruumide läbiotsimiseks kooskõlas SFO paragrahviga 191 ning teha SFO paragrahvi 186 kohaste uurimiste toimetamiseks koostööd kohalike ja välismaiste reguleerivate asutustega.
(21)

USA regulatiivses raamistikus on muu hulgas kehtestatud nõuded turuosalistele kauplemiseelse teabe avaldamise kohta. Kui väärtpaberiga kaubeldakse riiklikel väärtpaberibörsidel või mitmepoolsetes kauplemissüsteemides, kus toimub riikliku turusüsteemi konkreetse väärtpaberiga kauplemise mahust vähemalt 5 %, on väärtpaberiseadustes ja -reeglites ning eneseregulatsiooni organite reeglitega ette nähtud, et parimaid ostu- ja müügipakkumisi ning hinnapakkumise mahtude teavet esitatakse reaalajas ja korraldusi kuvatakse kõigile. 5 %-line piirmäär põhineb reeglitel 301(b)(3) ja 301(b)(5) ning selle arvutamiseks kasutatakse USA kauplemiskoondteabe pakkujatele teatatud aktsiamahte. SEC on volitatud kontrollima, kas mitmepoolne kauplemissüsteem vastab föderaalsetele väärtpaberiseadustele ja mitmepoolsete kauplemissüsteemide regulatsioonile, sh kas mitmepoolne kauplemissüsteem on ületanud kõnealust 5 % piirmäära ja vastab vajaduse korral mitmepoolsete kauplemissüsteemide regulatsiooni reeglile 301(b)(3). SECi reegli 602 kohaselt on iga riiklik väärtpaberibörs kohustatud koguma, töötlema ja huvitatud pakkujatele kättesaadavaks tegema iga asjakohase väärtpaberi parima ostu- ja müügipakkumise ning hinnapakkumise kogumahud. Teave tehakse avalikkusele kättesaadavaks õiglaste, mõistlike ja mittediskrimineerivate tingimuste kohaselt. Avalikkuse huvides ja vajaduse korral investorite huvide kaitsmiseks ning õiglaste ja korrakohaste turgude edendamiseks on väärtpaberituru seaduse paragrahvi 11A lõike a punkti 1 alapunktis C ja vastavates reeglites sätestatud, et riiklikud väärtpaberibörsid peavad tagama maakleritele, diileritele ja investoritele väärtpaberite hinnapakkumiste ja tehingute alase teabe kättesaadavuse. USA regulatiivses raamistikus on samuti kehtestatud nõuded turuosalistele aegsasti kauplemisjärgse teabe, sh hinna, mahu ja tehingute aja esitamise kohta. Riikliku turusüsteemi regulatsiooni reegliga 601(a) on ette nähtud, et börsid ja FINRA peavad tehinguaruannete kavad heakskiitmiseks SECile esitama. SECi ja eneseregulatsiooni organi reeglitega nõutakse börsidelt ja mitmepoolsetelt kauplemissüsteemidelt tehingute aruandlust reaalajas. Maakler-diilerid, sh mitmepoolsed kauplemissüsteemid, peavad esitama tehinguteabe levitamiseks FINRA-le.
(10)

ASIC on avalik-õiguslik asutus, mis loodi Austraalia väärtpaberite ja investeeringute komisjoni 2001. aasta seadusega (edaspidi „ASICi seadus“) ning mis vastutab Austraalia finantsturge käsitlevate õigusaktide kohaldamise ja täitmise tagamise eest. ASICil on järelevalve- ja täitmise tagamise volitused muu hulgas kahtlustatavate õigusrikkumiste uurimiseks, rikkumisteatiste väljaandmiseks ja kohtutelt tsiviilõiguslike sanktsioonide taotlemiseks. ASIC saab algatada süüdistuse esitamise selliste äriseadustikus sätestatud kohustuste rikkumise eest, mille puhul on ette nähud nende täitmise tagamine kriminaalkorras. Lisaks on ASICil õigus ette teatamata kontrollida finantsturgusid, sealhulgas registreid, andmekandjaid ja dokumente. Lisaks võib finantsteenuste minister anda finantsturu korraldajale kirjaliku korralduse konkreetsete meetmete kohta, mida finantsturu korraldaja peaks võtma finantsturu loa omamisest tulenevate kohustuste täitmiseks juhul, kui minister leiab, et need kohustused ei ole täidetud (äriseadustiku paragrahv 794A). Kui finantsturg korraldust ei täida, võib ASIC pöörduda kohtusse, et taotleda kohtult korralduse täitmise ettekirjutust (äriseadustiku paragrahv 794A). Samuti on ASICil õigus anda suuniseid üksustele (sealhulgas turukorraldajatele ja turuloa saanud turgude osalistele), kui ta leiab, et on vajalik või avalikes huvides kaitsta finantstoodete või finantstoodete klassidega kauplevaid isikuid (äriseadustiku paragrahv 798J). Lisaks võib ASIC oma regulatiiv- ja uurimismeetmete elluviimiseks pöörduda kohtu poole taotlusega ettekirjutuse tegemiseks ja menetluse algatamiseks. ASIC võib pöörduda kohtusse, et taotleda ettekirjutust järgida ASICi meetmeid, mille ta oma regulatiiv- ja uurimisvolituste raames on võtnud (ASICi seaduse paragrahv 70). Juhul kui üksus äriseadustiku kohaselt antud korraldust ei täida, võib ASIC samuti pöörduda kohtusse, et taotleda korralduse täitmiseks ettekirjutuse tegemist. Lisaks peavad finantsturud äriseadustiku kohaselt olema suutelised tagama, et nende liikmed täidavad äriseadustiku sätteid, vastavaid reegleid ja määrusi ning oma turu tegevusreegleid (äriseadustiku paragrahv 792A). Samuti on loa saanud börs kohustatud lahendama oma liikmete võimalikud turu tegevusreeglite või äriseadustiku rikkumised ja ASICi sellistest võimalikest rikkumistest teavitama.
(7)

IKT standardimist käsitlev Euroopa sidusrühmade platvorm hindas järgmisi tehnilisi kirjeldusi ja esitas pooldava arvamuse selle kohta, et võtta need riigihangetes aluseks: „SPF-Sender Policy Framework for Authorizing Use of Domains in Email“ („SPF“, „STARTTLS-SMTP Service Extension for Secure SMTP over Transport Layer Security („STARTTLS-SMTP“)“ ja „DANE- SMTP Security via Opportunistic DNS-Based Authentication of Named Entities Transport Layer Security („DANE- SMTP“)“, mille on välja töötanud Interneti Tehniline Operatiivkogu (IETF); „Structured Threat Information Expression („STIX 1.2“) ja „Trusted Automated Exchange of Indicator Information („TAXII 1.1“)“, mille on välja töötanud struktureeritud teabe standardite edendamise organisatsioon (OASIS). Seejärel esitati platvormi hinnang ja soovitused konsulteerimiseks valdkondlikele ekspertidele, kes kinnitasid pooldavat arvamust nende väljavalimise kohta.
(11)

Peale Rumeenia on kõik asjakohased liikmesriigid Tšiili ühinemiseks 1980. aasta Haagi konventsiooniga juba nõusoleku andnud. Tšiili on andnud nõusoleku 1980. aasta Haagi konventsiooniga ühinemiseks Küprosele, Sloveeniale, Bulgaariale, Eestile, Lätile, Leedule ja Maltale. Tšiili olukorda hinnates on jõutud järeldusele, et Rumeenia võib anda liidu huvides nõusoleku Tšiili ühinemiseks vastavalt 1980. aasta Haagi konventsiooni sätetele.
(5)

Arvestades meetme kohaldamisalasse kuuluvate piirkondade kauget asukohta, tõsiasja, et maksuvähendus ei peaks ületama Põhja-Rootsis tekkivaid täiendavaid küttekulusid, ning seda, et meedet kohaldatakse üksnes kodumajapidamiste ja teenustesektori äriühingute suhtes, ei eeldata, et see meede põhjustaks märkimisväärseid konkurentsimoonutusi või muutusi liikmesriikidevahelises kaubanduses.
(3)

26.–27. septembril 2017 tegi komisjon Rumeeniasse kohapealse kontrolli eesmärgil nõukogu määruse (EÜ) nr 1466/97 artikli -11 lõike 2 alusel tõhustatud kontrollkäigu. Komisjon edastas esialgsed tulemused tähelepanekute esitamiseks Rumeenia ametiasutustele ja esitas need seejärel 24. oktoobril 2017 nõukogule. Seejärel tulemused avalikustati. Komisjoni aruande kohaselt ei kavatse Rumeenia ametiasutused nõukogu 16. juuni 2017. aasta soovitust järgida. Ametiasutused märkisid, et nende 2017. aasta eesmärk on jätkuvalt valitsemissektori nominaalne eelarvepuudujääk 3 % SKPst. Kuna SKP lõhe on positiivne ja suureneb, tähendab see, et struktuurne eelarvepuudujääk 2017. aastal suureneb, mis on vastuolus nõukogu soovitusega. See kajastab selgelt ekspansiivset eelarvepoliitikat.
(1)

Rakendusmäärusega (EL) nr 391/2013 on kehtestatud ühine aeronavigatsioonitasude süsteem. Ühine tasusüsteem on tulemuslikkuse kava eesmärkide saavutamise lahutamatu osa, nagu on ette nähtud Euroopa Parlamendi ja nõukogu määruse (EÜ) nr 549/2004 (4) artikliga 11 ja komisjoni rakendusmäärusega (EL) nr 390/2013 (5).
(125)

SGF, BDF ning mõlemad eraisikud Peter C. Klanowski ja Horst Conrad olid teisel arvamusel. Nemad leidsid, et FLG sai Lübecki linnalt riigiabi. — Kahjumi ülevõtmise leping: SGF väitis, et lennujaama käitamise kohta kehtib avalike teenuste osutamise kohustus vaid üldlennunduses ja kommertslennundus selle alla ei kuulu. Vastupidiselt Saksamaale oli SGF seisukohal, et lennujaamu on Saksamaal võimalik sulgeda lennujaama käitaja taotlusel. Lisaks väitis SGF, et rent, mida FLG maksis nii enne kui ka pärast 2006. aastat, on liiga väike. — Rendileping ja laenude ülevõtmine: BDFi väitel osutab abi olemasolule asjaolu, et Saksamaa ei esitanud komisjonile piisavalt teavet. — Investeeringuteks ettenähtud väidetav abi FLG-le piirkondlikke lennujaamu käsitleva 2005. aasta otsuse tähenduses ja selle väidetav rikkumine: vastupidiselt algatamisotsusele märkis SGF, et lennujaam sai abi ennatlikult, sest planeeringu kehtestamise otsust ei olnud veel tehtud. SGFi väitel sai Lübecki lennujaam sel viisil teiste lennujaamadega võrreldes ajalise eelise, mis ohustas konkurentsi turul. Taristumeetmetele antud võimaliku abi puhul on SGF ja Klanowski arvamusel, et osa meetmetest (nimelt julgestustarade rahastamine, valgustus ja instrumentaalmaandumissüsteem) tuleb lugeda tegevusabiks. Peale selle märkis SGF, et kõnealused meetmed ei vasta raamatupidamisarvestuse ja finantsaruandlusega seotud kriteeriumidele, mille kohus on kindlaks määranud Altmarki (29) kohtuasjas tehtud otsuses. Veel on SGF arvamusel, et meetmed ei lähtu selgelt määratletud üldist huvi pakkuvast eesmärgist. Lisaks ei ole taristu kasutamisel näha rahuldavat keskmise aja väljavaadet. Lõpuks märkis SGF, et isegi uue tasukorra raames ei ole juurdepääs uuele taristule ühtne ja mittediskrimineeriv, sest ainult Ryanairil on võimalik kriteeriume täita, et kõige madalamatest tasudest kasu saada. — Taristuinvesteeringute rahastamine Lübecki linna ja Schleswig-Holsteini liidumaa toel: SGFi väitel arvutati tulevased investeeringud valede eelduste alusel ja olid seetõttu liialdatud. Lennujaam ei olnud mitte üksnes võimetu reisijate arvu suurendama, vaid ei suutnud SGFi arvates ka oma kahjumit vähendada. Põhja-Saksamaa lennunduskava aluseks võttes väitis SGF, et kõikidel Põhja-Saksamaa suurematel lennujaamadel (kaasa arvatud Hamburg) on piisav võimsus. Vähemalt aastani 2030 võimsuse puudujääki ei teki. Lisaks ei saa käsitleda investeeringuid, eelkõige instrumentaalmaandumissüsteemi, hüvitisena avaliku teenuse eest. SGFi väitel oli sellesse süsteemi tehtud investeeringu taga FLG majanduslik huvi, et oleks võimalik saavutada keskmise tähtaja majanduslikke eesmärke. — Lübecki linnalt FLG-le antud osanikulaenude allutamine: SGF on arvamusel, et Lübecki lennujaam on raskustes ettevõtja ja see oli nii juba aastatel 2008/2009. Sellel taustal näeb SGF osanikulaenude allutamist olulise vahendina pankroti ärahoidmiseks. SGFi väitel moodustas osanikulaenude allutamine […] eurot.
(6)

28. juunil 2017 jõudis toiduohutusamet oma teaduslikus arvamuses „Scientific Opinion on the safety of N-acetyl-D-neuraminic acid as a novel food pursuant to Regulation (EC) No 258/97“ (2) (Teaduslik arvamus N-atsetüül-D-neuramiinhappe kui toidu uuendkoostisosa ohutuse kohta vastavalt määrusele (EÜ) nr 258/97) järeldusele, et N-atsetüül-D-neuramiinhappe kasutamine on kavandatud kasutusviisil ja kogustes elanikkonna jaoks üldiselt ohutu. Toiduohutusamet tegi kindlaks, et N-atsetüül-D-neuramiinhappe kasutamine on kavandatud kasutusviisil ja kogustes ohutu täiskasvanutele ja üle 10 aasta vanustele lastele ning ka alla 10 aasta vanustele lastele, tingimusel et eri allikatest pärit kombineeritud kokkupuude ei ületa 11 mg kehamassi kilogrammi kohta.
(1)

Rakendusmäärusega (EL) nr 391/2013 on kehtestatud ühine aeronavigatsioonitasude süsteem. Ühine tasusüsteem on tulemuslikkuse kava eesmärkide saavutamise lahutamatu osa, nagu on ette nähtud Euroopa Parlamendi ja nõukogu määruse (EÜ) nr 549/2004 (3) artikliga 11 ja komisjoni rakendusmäärusega (EL) nr 390/2013 (4).
(2)

Pärast Kanada esitatud aruande läbivaatamist leiab komisjon, et see vastab direktiivis 2009/28/EÜ sätestatud tingimustele, mille kohaselt võib kolmas riik kasutada vaikeväärtuste arvutamiseks kasutatud geograafilistest aladest väiksema ala (Kanada piirkonnad) puhul tüüpilisi väärtusi. Kõnealuses aruandes on esitatud andmed põllumajandusliku tooraine (rapsiseemned) viljelusest tuleneva heite kohta, rapsiseemnete viljelusest tulenev tüüpiline kasvuhoonegaaside heide on eeldatavasti asjakohaste vaikeväärtuste arvutustes eeldatust väiksem või nendega võrdne ning kõnealusest tüüpilisest kasvuhoonegaaside heitest on komisjonile teatatud.